افضل واسهل الطرق لحفظ الرموز الوراثيه لاحياء السادس العلمي بطريقه جميله جدا فقط 9 صفحات مبسطه 2020
|افضل واسهل الطرق لحفظ الرموز الوراثيه لاحياء السادس العلمي 2020|
اهلا وسهلا بكم متابعي موقع الاستاذ احمد مهدي شلال في قسم التعليم الالكتروني منصة نيوتن منصة الطالب الالكترونية شبكة نيوتن التعليمية
هذا المكتوب هوا للمعاينة من صفحات الملزمه المختصره مكونه من 9 صفحات بالكامل موجوده في الملف الموجود اسفل المقال وهو ملف نوع (PDF) تكدر اتشوفه فقط معاينه او اتنزله على الموبايل او الحاسوب لانه مرفوع على كوكل درايف drive google اذن للوضوح اكثر ادخل على الرابط اسفل المقال .
الرموز الوراثية
الرموز الوراثية شلون تحفظه يابوية كلش طويلة ركز ويايه وراح تحفظه أكثر من اسمك بس يا ويلك إذا تضحك شوف اول شي راح اذكر الك نوع الوراثة وبعدها راح اذكر الك الصفات والرموز .
السيادة غير التامة- نبات حنك السبع
نبات حنك السبع يعني وردة بعرسك تلبس قاط احمر ومرتك بدله بيضة ههههههه وإذا تاخذون صورة شيطلع؟؟ ابيض واحمر اخبطهن صارر وردي... وردة رمزها R
1 - الاحمر(العريس) : RR
2 - األبيض(العروس) : 'R'R نفس الحرف بس البسة قراصة وعليها فتحة
3 - الوردي انت وعروستك R'R هااا بس ال تريد تلبس قراصة ترة بس قراصة وحدة للعروس.
الوراثة المتأثرة بالجنس- صفة الصلع
صفه الصلع هاي سهلة كولش عدنا رجال ونساء والرمز واحد هو B بس اكو كبير وصغير:
الرجال
1- غير اصلع يعني عادي:bb
2- رجل اصلع: BB , Bb هاي رمزين بووية احفظهن
المرأة
1 - امرأة طبيعية الشعر: bb مبين يعني الصفة عادية
2 - امراة صلعاء: BB كرعه ههههه خطيه كروعة
3- امرأة طبيعية حاملة للموروثة: Bb يعني جهالها خليهم يحضرون روحهم للصلع ..يلة عادي اكوو زراعة شعر سهلة وتهوون.
وراثة الاليات المميتة- الدجاج الزاحف
ناخذ رمزه الوراثي للدجاج شلوون يصيح؟؟ كاكاكاكاك هذا الحرفC بس مرات يلفظ K هاي احفظها كاكاكاك هسة نجي لرمزة:
1 - دجاج عادي طبيعي.. رمزة cc سي بسي صغار
2 - دجاج ميت.. نفسها سي بس ورمت تصير CC سي كبار
3 - دجاج زاحف..اويلي هناا الحجي اليزحف ع وحده اكيد يزحف ع وحدة اصغر منه فرمزه Cc جبير وصغير ..هسة هاي الدجاج .. اويلي مو كتلك لتضحك.
الكلاب المكسيكية
نجي اجلكم الله(للكلاب) هاي واضحة زي الشمس من ينبح شيصيح؟؟
هوهوهووو ههههههههه اول حرف هــ h واكو عدها شعر واكو صلعة ميته وصلعة حية الجني الازرك ميموتهة زين صدك هاي الصلعة بالشتا شلوون تدفة؟ماعلينا
1 - كلاب مكسيكيه ذات شعر: hh ما عدنا مشكلة احفظووو هوهوهوهوووو
2 - كلاب عديمة الشعر(ميتة): HH نفس الحرف بس وارم يعني كبير يورم وروح نونه اويلي عوفوو نونه شجابها بالسالفة .
3 - عديمة الشعر(حية): Hh هاي العدلة بيها امل يطكلها شعر فماخذ حرف منا ومنا
- الفئران الصفراء
هاااا بنات تضحكن موو بسيطة هسة نجي على الي راعبهم مدمرهم نارنارنار ياحبيبي نار هذااا الفار ههههه هاي واضحة البنات من يشوفن فار شيصيحن يوو وواي يووووومة والحرف بسيط كلش y بس ناخذ ع لون شعرة اصفر حي وميت ورمادي هسة شوووفو وياي
1 -فئران لون الشعر رمادية: yy خو نفسهة حرفين صغار
2 -فئران لون الشعر صفر(ميتة): YY وحسب القاعدة كل ميت مورم حروف كبار
3 -فئران صفر(حية): Yy بعد واضحة ... يي واضحة لتضل تحجي زايد
- فقر الدم المنجلي
هسة نجي لرمز مهم جداً هو فقر الدم المنجلي .. هذا فقر الدم بي قصة حب طويلة بعد السادس نسولف بيهة ... يلة ووك لتلحون راح احجيلكم قصة الحب بين حسن وبشرى هاي رموزهم H-b حسب أسمائهم تزوجوو وقررو يسمون جهالهم احمد وسارة اتفقناا A-s عدنا شخص سليم وشخص حامل يعني مصاب موو حامل بجهال هههههههههه وشخص بعده مراهق هسة نبدي :
1 - شخص سليم: يابه بشرى اجتها الحبوبة تباركلها باوعت بعيونها كلتلها بيج ولد توم يعني احمد واحمد شخص سليم: AHb AHb يعني يجوهم احمدين مبروك .
2 - هناا حسن ما اقتنع اخذ بشرى اخذوو سونار كلتلهم الدكتورة حامل توم ولد وبنية شخص حامل(مصاب): AHb SHb احمد وساره راح يجوهم , للتوضيح الرموز اضغط على الرابط اسفل الفديو .
هنا رابط ملزمة الرموز الوراثيه بشكل مبسط للحفظ بسهوله
(لمادة الاحياء للسادس العلمي الاحيائي 2020)
--------------------------------